अपने टिफिन में हर दिन एक ही सब्जी देखकर परेशान हो चुके आलोक का टिफिन अनजाने में एक सहकर्मी से बदल जाता है. जल्द ही उसे एक आइडिया आता है कि वह जानबूझ कर ऑफिस में किसी न किसी से अपना टिफिन बदल ले. इसके बाद टिफिन के एक्सचेंज और इधर-उधर होने का मामला शुरू होता है. ऑफिस में लोग गौर करते हैं कि कुछ तो गड़बड़ है और वे इस टिफिन चोर के मामले की जांच करने का फैसला करते हैं. इसके बाद ऑफिस में हलचल मच जाती है, क्योंकि वहां मौजूद प्रत्येक व्यक्ति पर शक की सुई घूमती है.